الإدعاء
تصميم منتشر بشكل كبير عليه صورة البابا تواضروس الثاني، ومكتوب عليه: "تواضروس: لن يحكم مصر مسلمون يجددون فيها سيرة المحتل عمرو بن العاص الذي احتلها منذ أكثر من 1434 عامًا ثم أعادها لنا الرب".
ده تصريح مفبرك. البابا تواضروس الثاني مقالش التصريح ده، ولا في أي موقع موثوق نشره. وكمان اللي بيقول الكلام ده مبيقدمش أي فيديو أو دليل عليه. ✅✅
البابا سبق وأكد قبل كده أكتر من مرة على قوة العلاقة بين المسيحيين والمسلمين في مصر. على سبيل المثال في 2017 قال: “قالوا للمسيحيين إنتم بتستقووا بالناس اللي في الخارج، فكانت دايمًا إجابتي: إحنا بنستقوي باثنين؛ الله فوق، وإخواتنا المسلمين على الأرض في الوطن. أي محاولة للعبث في هذا الرباط القوي اللي بيجمعنا منتهية بالفشل”.
دي مش أول مرة التصريح ده ينتشر فيها، سبق وتم تداوله قبل كده في أكتر من مناسبة بداية من عام 2014.